Jelasin soal Avalokiteśvara  dalam bahasa jawa dong

Avalokiteśvara (Sansekerta: अवलोकितेश्वर, Bengali: অবলোকিতেশ্বর, lit. "Gusti ingkang tansah manungkul", basa Cina: 觀世音) inggih punika bodhisatwa, wewujudan sipat welas asih saking sadaya Buda. Panjenenganipun inggih punika bodhistawa ingkang paling dipunmulyakaken wonten ing aliran Buda Mahayana. Ing nagari Cina lan wewengkon ingkang dipunpangaruhi budaya Cina, Avalokiteśvara asring dipungambaraken minangka satunggalipun déwi ingkang dipunsebat dèwi Kwan Im. Nanging, wonten ing mitologi Tao, sajarah wontenipun Kwan Im bènten lan boten wonten gegayutanipun kaliyan Avalokiteśvara.

Ing nagari India, Avalokiteśvara ugi dipunmulyakaken kanthi sesebatan Padmapāni ("Priyantun ingkang nyepeng kembang teraté"), Lokeswara ("Gusti ing donya") utawi Tara. Wonten ing basa Tibet, Avalokiteśvara dipunmangertosi minangka Chenrezig, སྤྱན་རས་གཟིགས་ (Wylie: spyan ras gzigs), lan pinitados minangka reinkarnasi Dalai Lama lan tiyang Lhama ingkang kawentar sanèsipun. Ing Mongolia, Avalokiteśvara dipunmangertosi minangka Megjid Janraisig, Xongsim Bodisadv-a, utawi Nidüber Üjegči.

Wonten ing India, Avalokiteśvara limrahipun dipungambaraken minangka pangéran mudha ingkang ngganteng, utawi kadhang kala kados satunggalipun tetapa. Avalokiteśvara mèmper kaliyan Déwa Siwa ing agami Hindhu. Ing nagari Tibet, Avalokiteśvara dipungambaraken gadhah satunggal éwu asta, kanthi saben satunggal tangan wonten mata utawi paningal ingkang gadhah werdi saged mbiyantu saben tiyang ingkang nandhang kasusahan. Ing nagari Cina, Avalokiteśvara dipungambaraken minangka satunggalipun priyantun èstri kanthi ageman pethak ingkang éndah lan misuwur kanthi asma Kwan Yin.